Duklock

Dušan Brachna (* 26. marec 1997, Bratislava), známejší pod svojim internetovým menom Duklock, je slovenský influencer, youtuber a grafický dizajnér. Pravidelne vydáva YouTube videá na jeden hlavný a jeden vedľajší kanál. Dokopy na obidvoch kanáloch už vydal vyše 600 videí. Na hlavnom kanáli sa preslávil predovšetkým svojou sériou #ME.

Životopis 
Dušan Brachna sa narodil 26. marca 1997 v Bratislave. Bol pomenovaný po jeho otcovi, ktorý bol málo známy hudobník. Keď bol malý, sníval, že raz bude súťažiť v pretekoch F1. Nakoniec sa však desať rokov venoval ľudovému tancu. Jeho záľubou vo voľnom čase bolo jazdenie s kamarátmi na skejtborde. Navštevoval súkromnú strednú umeleckú školu animovanej tvorby v Bratislave, na ktorej študoval grafický dizajn. Stretol sa v nej so známym slovenským youtuberom GoGom.

Kariéra 
K natáčaniu sa dostal až na strednej škole, kde sa po 7 rokoch stretol s youtuberom GoGom, ktorý už mal skúsenosti s natáčaním youtube videí. Goga požiadal preto o pomoc a GoGo ochotne pomohol, tak sa Duklockovi začala črtať kariéra. Prvý Duklockov kanál sa volal DukePlayGames, ktorý bol aktívny od 25. decembra 2012 do 28. októbra 2013, keď sa rozhodol v roku 2013 natáčať na svoj nový hlavný kanál Duklock. V začiatkoch jeho kanála sa jeho tvorba zameriavala hlavne na gameplay, let's play a vlogy. Neskôr sa však začal venovať tvorbe reakčných videí. Po smrti jeho otca prestal používať vo väčšine jeho videách vulgarizmy. Druhého mája 2017 vytvoril Duklock svoj prvý vedľajší kanál DuklockPlus, ktorý ma ku 25. februáru viac než 326tisíc odoberateľov. Točí na ňom prevažne herné videá. Na začiatku roku 2019 spolupracoval s youtubermi Vidrailom a Vadakom na repovej skladbe "Wannabe", ktorá má približne 10 miliónov zhliadnutí. V roku 2020 dosiahol Duklock jeden z jeho najväčších úspechov svojej kariéry a dostal sa do videa slávneho youtubera PewDiePie, kde robil triky s jojom. Ďalší veľký úspech bola repová skladba "Haló", ktorá sa stala v roku 2021 hitom. Súčasné populárne série na jeho kanáli sú #ME, #RE, RECAST, TechLock a ďalšie. Najsledovanejším videom na jeho kanáli je paródia na pieseň "Jacuzzi" od GoGa, ktorú originálne naspievala Celeste Buckingham.

Populárne série

#RE 
V tejto sérii videí "reaguje" na aktuálnu tému z youtube alebo internetu tak, že na ňu vyjadrí svoj vlastný názor. Vo videách sa dosť často hnevá a používa vulgarizmy, na ktoré spolu s iróniou a čiernym humorom na začiatku videí upozorňuje.

#ME 
Túto sériu vytvoril Duklock iba ako vtip. Vytvoril Reddit komunitu, v ktorej ľudia zverejňujú svoje príspevky ako napr. meme, smiešne videá a fanúšikovské obrázky a videá. Duklock každú stredu vyberie najlepšie z nich, okomentuje ich a vydá z nich nové video. Postupne sa stala jeho úplne najúspešnejšou sériou.

RECAST 
Recast je video podcast s youtube hosťami, v ktorej duklock a hosť sedia pri stole a rozprávajú sa o živote a súvisiacich témach.

TechLock 
V tejto sérii Duklock odbaľuje nové produkty a natáča o nich recenzie.

Živé prenosy na DuklockPlus 
Duklock robí tiež živé prenosy na jeho vedľajšom kanály DuklockPlus. Na jeho živých prenosoch hrá zvyčajne počítačové hry. Fanúšikovia tiež môžu na jeho živom prenose peňažne prispievať a komunikovať s Duklockom.

Referencie 

Osobnosti z Bratislavy
Slovenskí youtuberi